**Felhívás**

**kitüntetések adományozásával kapcsolatos javaslattételre**

Abony Város Önkormányzatának Képviselő-testülete annak érdekében, hogy a város fejlődésének elősegítésében, érdekeinek előmozdításában, az itt lévő emberi értékek gyarapításában kifejtett kimagasló, példamutató tevékenységet elismerje, a kitüntetések alapításáról és adományozásuk rendjéről szóló 6/2015. (II. 27.) önkormányzati rendeletében (a továbbiakban: Rendelet) az alábbi kitüntetések alapításáról rendelkezett:

1. **„Abony Közneveléséért”**
2. **„Abony Közművelődéséért”**
3. **„Abony Város Egészségügyéért”**
4. **„Abony Város Szociális Gondoskodásért”**
5. **„Az Év Vállalkozója”**
6. **„Abony Város Közbiztonságáért”**
7. **„Abony Sportjáért”**
8. **„Abony Város Sportolója”**
9. **„Jó tanuló, jó sportoló”**

Fenti kitüntetések közül az **„Abony Közművelődéséért”** kitüntetésre való felterjesztés határideje **a tárgyévet megelőző év október 31. napja**, az„**Abony Város Szociális Gondoskodásért”, „Az Év Vállalkozója”, „Abony Város Közbiztonságáért”, „Abony Sportjáért”, „Abony Város Sportolója”, „Jó tanuló, jó sportoló”** kitüntetésekre a javaslatokat **minden év november 1. napjáig** kell megtenni.

**„Abony Közművelődéséért” kitüntetés**

Abony Város Képviselő-testülete „Abony Közművelődéséért” kitüntetést adományozhat a város kulturális, közművelődési, közgyűjteményi, művészeti életében elért kimagasló érdemek elismeréseként azon magánszemélyeknek, civil közösségeknek, civil szervezeteknek, akik közösségi munkájukkal és a közéletben való részvételükkel - a kitüntetés odaítélését megelőző 5 évben - hozzájárultak Abony kultúrájának gondozásához, a közösségi művelődéshez, a város kulturális színvonalának emeléséhez, helyi és országos közművelődési, tanulmányi, zeneművészeti versenyeken kiemelkedő teljesítményt nyújtottak.

A kitüntetésből évente egy adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* helyi intézmények vezetői

**„Abony Város Szociális Gondoskodásért” kitüntetés**

Abony Város Képviselő-testülete „Abony Város Szociális Gondoskodásért” kitüntetést adományozhat azon magánszemélynek, civil közösségnek, szervezetnek, amely a városban a szociális és gyermekjóléti ellátás területén kiemelkedő munkát végzett és ezzel hozzájárult az ellátás színvonalának emeléséhez.

A kitüntetésből évente egy adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* helyben működő szociális intézmények vezetői
* intézményi érdekképviseletek

**„Az Év Vállalkozója” kitüntetés**

Abony Város Képviselő-testülete „Az Év Vállalkozója” kitüntetést adományozhat azon abonyi székhelyű, illetve tevékenységüket részben vagy egészben Abonyban végző – köztartozás mentes - vállalkozók, vagy vállalkozások részére, amelyek az adott évben a város gazdasági potenciáljának javításával, a helyi foglalkoztatottság növelésével, minőségi munkahelyek létrehozásával, új vállalkozások bevonzásával, megtelepedésük ösztönzésével, a város jó hírnevének öregbítésével, a város nyújtotta szolgáltatások fejlesztésével, azok támogatásával, szponzorációval hozzájárultak egy élhetőbb, népességmegtartó képességében erősödő, fejlődő Abony megteremtéséhez.

A kitüntetésből évente egy adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet

**„Abony Közbiztonságáért” kitüntetés**

Abony Város Képviselő-testülete „Abony Közbiztonságáért” kitüntetést adományozhat azon magánszemélynek, civil közösségnek, szervezetnek, amely a városban a bűnmegelőzés, katasztrófavédelem területén kiemelkedő színvonalú munkát végzett, elnyerve ezzel a város lakosságának közmegbecsülését.

A kitüntetésből évente egy adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* a Ceglédi Rendőrkapitányság vezetője
* Pest Megyei Katasztrófavédelmi Igazgatóság Cegléd Katasztrófavédelmi Kirendeltségének vezetője
* Pest Megyei Katasztrófavédelmi Igazgatóság Cegléd Hivatásos Tűzoltó-parancsnokság vezetője
* Abonyi Polgárőrség vezetője

**„Abony Sportjáért” kitüntetés**

Abony Város Képviselő-testülete „Abony Sportjáért” díjat adományozhat azon edzőnek, oktatónak, sportvezetőnek, aki országos vagy nemzetközi versenyen kiemelkedő teljesítményt nyújtó sportolókat felkészített.

A kitüntetésből évente egy adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár
* *(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*
* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* helyi intézmények vezetői

**„Abony Város Sportolója” kitüntetés**

Abony Város Képviselő-testülete „Abony Város Sportolója” díjat adományozhat azon sportolók részére, akik az adományozást megelőző évben országos vagy nemzetközi versenyeken kiemelkedő teljesítményt nyújtottak.

A kitüntetésből évente 3 adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* helyi intézmények vezetői

**„Jó tanuló, jó sportoló” kitüntetés**

Abony Város Képviselő-testülete „Jó tanuló, jó sportoló” díjat adományozhat azon tanulók részére, akik az adományozást megelőző évben országos vagy nemzetközi sportversenyen kiemelkedő teljesítményt nyújtottak és legalább jeles (4,5 és a feletti) tanulmányi eredményt értek el.

A kitüntetésből évente kettő adományozható.

A kitüntetés adományozására javaslatot tehetnek:

* önkormányzati képviselők
* a bizottságok nem önkormányzati képviselő tagjai
* polgármester
* alpolgármester
* a képviselő-testület állandó bizottságai
* a nemzetiségi önkormányzat képviselő-testületének tagjai
* bármely abonyi választópolgár

*(Abonyi választópolgárnak kell tekinteni azon személyeket, akik a javaslattétel időpontjában a helyi önkormányzati képviselők és polgármesterek választásán Abonyban aktív választójoggal rendelkeznek, rendelkezhetnek.)*

* abonyi székhelyű, illetve tevékenységét részben vagy egészben Abonyban végző civil- vagy gazdálkodó szervezet
* helyi intézmények vezetői

**Kitüntetések posztumusz csak kivételesen adományozhatóak.**

A Rendelet értelmében a kitüntetések adományozásáról a Képviselő-testület november 30. napjáig dönt, a kitüntetések átadására - „Abony Közművelődéséért” kitüntetés kivételével - a Képviselő-testület december havi díszülésén kerül sor. Az „Abony Közművelődéséért” kitüntetés átadása a Kultúra Napja alkalmából rendezett díszhangversenyen történik 2023. évben.

Felhívom a figyelmét, hogy a **javaslatokat minden esetben indokolással kell ellátni.**

**A javaslatok kizárólag Abony város honlapjáról letölthető, vagy a Polgármesteri Hivatal ügyfélszolgálatán átvehető nyomtatványon nyújthatóak be** az abony@abony.hu elektronikus levelezési címre, vagy postai úton a 2740 Abony, Kossuth tér 1. címre, a Polgármesternek címezve, illetve leadhatóak személyesen a Polgármesteri Hivatal Titkárságán.

**A javaslatok benyújtásának határideje:**

**„Abony Közművelődéséért”** kitüntetésre: **2023.** **október 31.**

„**Abony Város Szociális Gondoskodásért”** kitüntetésre: **2023.** **november 1.**

**„Az Év Vállalkozója”** kitüntetésre: **2023.** **november 1.**

**„Abony Város Közbiztonságáért”** kitüntetésre: **2023.** **november 1.**

**„Abony Sportjáért”** kitüntetésre: **2023.** **november 1.**

**„Abony Város Sportolója”** kitüntetésre: **2023.** **november 1.**

**„Jó tanuló, jó sportoló”** kitüntetésre: **2023.** **november 1.**

**Felhívjuk szíves figyelmüket, hogy csak a határidőben beérkezett, hiánytalan adatokkal, indoklással és aláírással ellátott javaslatokat áll módunkban elfogadni!**

További felvilágosítás kérhető a Polgármesteri Hivatal Titkárságán az 53/360-135/101 telefonszámon vagy az abony@abony.hu e-mail címen.

A kitüntetések adományozásának részletszabályait tartalmazó rendelet teljes szövege elérhető az alábbi linkre kattintva: <https://or.njt.hu/eli/v01/730259/r/2015/6>

Abony, 2023. október 11.

Tisztelettel:

 Pető Zsolt

 polgármester